Pályafutását alacsonyabb osztályú csapatoknál kezdte. Az 1987–88-as idényben egy alkalommal védett a Brescia színeiben. 1988 és 1993 között a Torino játékosa volt. 1991-ben a másodosztályt és a közép-európai kupát, két évvel később az olasz kupa serlegét nyerték meg. 1993-ban a Lazio igazolta le, ekkor a világ legdrágább kapusának számított. A Lazioval olasz bajnokságot, két olasz kupát, két olasz szuperkupát, egy kupagyőztesek Európa-kupáját és egy UEFA-szuperkupát nyert. Az 1997–98-as UEFA-kupa döntőjébe is bejutottak, ahol azonban 3–0-s vereséget szenvedtek az Internazionale ellen. A Lazio kapuját 243 mérkőzésen védte. 2003-ban a Chievo együtteséhez távozott és innen vonult vissza 2005-ben.